
ถึง  สำนักงานส่งเสริมการปกครองท้องถิ่นจังหวัด ทุกจังหวัด องค์กรปกครองท้องถิ่นที่จัดการศึกษา (ตามรายชื่อแนบ

กรมส่งเสริมการปกครองท้องถิ่นได้รับแจ้งจากสำนักงานส่งเสริมเศรษฐกิจดิจิทัลว่า 
ได้ดำเนินโครงการ Coding Thailand 2026: AI Inspires the Future เพื่อส่งเสริมสนับสนุนการเรียนรู้
และการพัฒนาทักษะด้าน Coding และ AI ให้แก่ สถานศึกษา บุคลากรครู นักเรียนและเยาวชน
ในระดับประถมศึกษา มัธยมศึกษา และระดับอาชีวศึกษาให้เข้าถึงการเรียนรู้ทักษะ Coding และ AI รวมถึงทักษะดิจิทัลอื่น ๆ เพื่อสร้างแรงผลักดันและเตรียมความพร้อมในการก้าวสู่อาชีพดิจิทัลในอนาคต พร้อมส่งเสริม
การสร้างนวัตกรรมของเยาวชนผ่านเวทีการแข่งขันผลงานนวัตกรรมทั้งระดับภูมิภาคและระดับประเทศ ตลอดจนสนับสนุนโครงสร้างพื้นฐานด้านดิจิทัล เพื่อวางรากฐานการพัฒนากำลังคนดิจิทัล เตรียมเข้าสู่การเป็นประเทศ
ที่ขับเคลื่อนเศรษฐกิจและสังคมด้วยเทคโนโลยีอย่างเต็มรูปแบบ ผ่านกิจกรรมหลัก จำนวน 5 กิจกรรม ได้แก่
ระดับประถมศึกษา จำนวน 2 กิจกรรม CyberPi และ Micro:bit ระดับมัธยมศึกษาและอาชีวศึกษา
จำนวน 3 กิจกรรม AloT Robotics และ Edge AI

ในการนี้ กรมส่งเสริมการปกครองท้องถิ่นจึงขอความร่วมมือสำนักงานส่งเสริมการปกครองท้องถิ่นจังหวัดประชาสัมพันธ์ให้องค์กรปกครองส่วนท้องถิ่นและสถานศึกษาในสังกัดทราบ เพื่อเข้าร่วม
กิจกรรมส่งเสริมการเรียนรู้และพัฒนาทักษะดิจิทัล ภายใต้โครงการ “Coding Thailand 2026: AI Inspires the Future” โดยสมัครเข้าร่วมกิจกรรมเป็นทีม (นักเรียน 3 คน และครูที่ปรึกษา 1 ท่าน) ผ่านเว็บไซต์
codingthailand.co ตั้งแต่บัดนี้ ถึงวันเสาร์ที่ 25 เมษายน 2569 หรือจนว่าจะมีทีมที่ผ่านการพิจารณา
ครบจำนวน รายละเอียดปรากฏตามเอกสารที่แนบมาพร้อมนี้

